Roger Machado Marques

Roger Machado Marques (tuntud enam nime all Roger Machado või lihtsalt Roger; sündinud 25. aprillil 1975 Porto Alegres) on Brasiilia endine jalgpallur, kaitsja.

Pärast jalgpallurikarjääri lõppu on ta tegutsenud treenerina.

2017. aasta novembris määrati ta Brasiilia kõrgliiga Série A klubi Palmeiras peatreeneriks. São Paulo osariigi meistrivõistlustel Campeonato Paulista kaotati finaalis igipõlisele rivaalile Corinthiansele. Sellest hoolimata valiti ta Campeonato Paulista selle hooaja parimaks peatreeneriks. Ta vallandati 2018. aasta juulis pärast seda, kui kõrgliigas oldi kaotatud Fluminensele.

2019. aasta aprillis sai ta Brasiilia kõrgliiga klubi Bahia peatreeneriks. 2021. aasta veebruaris asus ta Fluminense peatreeneri kohale, kuid vallandati sama aasta augustis pärast seda, kui Fluminense oli välja langenud Copa Libertadoreselt.

2022. aasta veebruaris sai ta taas Grêmio peatreeneriks (oli ka peatreener 2015–2016).

Koondisekarjäär
Brasiilia jalgpallikoondises mängis ta 1 mängu – 2001. aasta Copa América esimeses alagrupimängus Mehhiko vastu, mille Brasiilia kaotas 0:1.

Saavutused

Mängijana 
Grêmio
Copa Libertadores: 1995
Campeonato Brasileiro Série A: 1996
Copa do Brasil: 1994, 1997, 2001
Campeonato Gaúcho: 1995, 1996, 1999, 2001
Fluminense
Copa do Brasil: 2007

Treenerina 
Atlético Mineiro
Campeonato Mineiro: 2017
Bahia
Campeonato Baiano: 2019, 2020
Grêmio
Campeonato Gaúcho: 2022

Viited

Välislingid
 

Brasiilia jalgpallurid
Grêmio Foot-Ball Porto Alegrense mängijad
Fluminense Football Clubi mängijad
Brasiilia jalgpallitreenerid
Sociedade Esportiva Palmeirase peatreenerid
Sündinud 1975